ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
பெண்கள் சக்தி விருது 2018-க்கு விண்ணப்பிக்க கடைசி நாள் நவம்பர் 30 வரை நீட்டிப்பு
மத்திய பெண்கள் மற்றும் குழந்தைகள் மேம்பாடு அமைச்சகம் பெண்கள் சக்தி விருது  2018-க்கு விண்ணப்பிக்க நவம்பர் 30 வரை காலக்கெடுவை நீட்டித்துள்ளது. இந்தியாவில் பெண்களுக்கு வழங்கப்படும் உயரிய விருதான் இது கடந்த 19 ஆண்டுகளாக வழங்கப்பட்டுவருகிறது. பெண்களின் அதிகாரமளித்தலுக்காக அயராது பாடுபடும் பெண்களுக்கும், நிறுவனங்களுக்கும் இந்த உயரிய விருது வழங்கப்படுகிறது.
ஒவ்வொரு ஆண்டும் சர்வதேச பெண்கள் தினத்தன்று குடியரசுத் தலைவர் பெண்கள் சக்தி விருதினை வழங்கி கவுரவித்து வருகிறார். சமூகத்திற்காக சிறந்த பங்களிப்பை வழங்கியவர்கள், சமூகத்தில் தங்களுக்கென தனி அடையாளத்தை உருவாக்கியவர்கள், பெண்களுக்கு நிலையான நிதி இருப்பை உறுதி செய்யும் பணிகளில் ஈடுபட்ட பெண்களை இந்த விருது அங்கீகரிக்கிறது.
“தடைகளை மீறி சாதித்து, இதற்கு முன் ஆய்ந்தறியப்படாத துறைகளில் தடம் பதித்து சமூகத்திற்கு நிரந்தரமான பங்களிப்பை அளித்த பெண் சாதனையாளர்களை இந்த விருது விண்ணப்பிக்குமாறு கேட்டுக்கொள்கிறேன்.” என்று மத்திய பெண்கள் மற்றும் குழந்தை மேம்பாட்டுத் துறை அமைச்சர் திருமதி. மேனகா சஞ்சய் காந்தி தெரிவித்துள்ளார்.
இந்த ஆண்டுக்கான விருதுக்கு விண்ணபிக்க கடைசி நாள் நவம்பர் 30, 2018 வரை நீட்டிக்கப்பட்டுள்ளது. விண்ணப்பங்களுக்கு தேவையான ஆவணங்களை துணை செயலர் , மத்திய பெண்கள் குழந்தைகள் மேம்பாட்டுத் துறை அமைச்சகம், அறை எண்.632, 6-வது மாடி, சாஸ்திரி பவன், புதுதில்லி 110001 என்ற முகவரிக்கு அனுப்பி வைக்க வேண்டும். விண்ணப்பிக்க விருப்பமுள்ளவர்கள் விருது குறித்த விதிமுறைகளை தெரிந்து கொள்ள http://www.wcd.nic.in/award என்ற இணைய தளத்தை அணுகவும்.
நிலக்கரி அமைச்சகம்
11 நிலக்கரிச் சுரங்கங்களை ஏலம் விடுவதற்கான கூட்டம்: நிலக்கரித்துறை அமைச்சகம் நடத்தியது
11 நிலக்கரிச் சுரங்கங்களை ஏலம் விடுவதற்கான இரண்டாம் கட்ட முயற்சியை நிலக்கரித்துறை அமைச்சகம் தொடங்கி உள்ளது. இவற்றை ஏற்கனவே ஏலம் விடும் முயற்சி கடந்த மார்ச் 25-ம் தேதி நடந்தது. இந்த முயற்சி வெற்றி பெறாததால் இவற்றை இரண்டாம் முறையாக ஏலம் விடுவதற்கானக் கூட்டத்தை நிலக்கரித்துறை அமைச்சகம் இன்று நடத்தியது. இதில் ஏலம் விடுவதற்கான நடைமுறைகள் குறித்து ஆலோசிக்கப்பட்டது. வருவாய் பங்கு சதவீத அடிப்படையில் இந்த ஏலம் ஆன்லைன் மூலம் வெளிப்படையாக நடத்தப்படும்.
இவற்றை ஏலம் எடுப்பவர்கள் இணையதளம் மூலம் பதிவு செய்து ஒப்பந்த ஆவணங்களைப் பெற்று வருகின்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1762929
-------
(Visitor Counter : 131
நிதி அமைச்சகம்
பெருந்தொற்றின் காரணமாக சரக்கு மற்றும் சேவை வரி சட்டத்தின் கீழ் வரி செலுத்துவோருக்கு பல்வேறு சலுகைகள் அறிவிப்பு
கொவிட்-19 பெருந்தொற்றின் இரண்டாவது அலையின் காரணமாக சரக்கு மற்றும் சேவை வரி சட்டத்தின் கீழ் சட்டப்பூர்வ மற்றும் ஒழுங்காற்று நிவாரணங்களைப் பெறுவதில் வரி செலுத்துவோர் எதிர்கொள்ளும் சவால்களைக் கருத்தில் கொண்டு, அவர்களுக்கு பல்வேறு நிவாரணச் சலுகைகளை மத்திய அரசு அறிவித்துள்ளது. 2021 மே 1 தேதியிடப்பட்டு, இந்த அறிவிப்புகள் வெளியிடப்பட்டுள்ளன.
1. வட்டி விகிதம் குறைப்பு:
தாமதமாக வரி செலுத்துபவர்களுக்கு ஆண்டுக்கு 18 சதவீதமாக இருந்த வட்டி விகிதத்திற்கு பதிலாக, ரூ. 5 கோடிக்கும் அதிகமாக வருமானம் ஈட்டும் பதிவு செய்யப்பட்ட நபர்கள், ரூ. 5 கோடி வரை வருமானம் ஈட்டும் நபர்கள், கலவைத் திட்டத்தின் கீழ் வரி செலுத்த விருப்பம் தெரிவித்துள்ள நபர்கள் ஆகிய பிரிவினருக்கு தனித்தனியே சலுகைகள் அறிவிக்கப்பட்டுள்ளன.
2. தாமதமாக வரி செலுத்துவோருக்கு விதிக்கப்பட்டிருந்த கட்டணங்கள் தள்ளுபடி செய்யப்பட்டுள்ளன.
3. ஜிஎஸ்டிஆர்-1, ஐஎஃப்எஃப், ஜிஎஸ்டிஆர்-4, ஐடிசி-04 ஆகிய படிவங்களைப் பூர்த்தி செய்வதற்கான தேதிகள் நீட்டிப்பு:
- ஏப்ரல் மாதத்திற்கான (மே மாதத்தில் வரவிருக்கும் ஜிஎஸ்டிஆர்-1 மற்றும் ஐஎஃப்எஃப் படிவங்களைத் தாக்கல் செய்ய வேண்டிய கடைசி தேதி 15 நாட்கள் நீட்டிக்கப்பட்டுள்ளது
- 2020-21 நிதியாண்டிற்கான ஜிஎஸ்டிஆர்-4 படிவத்தைத் தாக்கல் செய்வதற்கான தேதி, ஏப்ரல் 30 முதல் மே 31 வரை நீட்டிக்கப்பட்டுள்ளது
- 2021 ஜனவரி - மார்ச் மாத காலாண்டிற்கான ஐடிசி-04 படிவத்தை வழங்குவதற்கான இறுதி தேதி ஏப்ரல் 25 முதல் மே 31 வரை நீட்டிக்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715502
------
(Visitor Counter : 172
குடியரசுத் தலைவர் செயலகம்
குடியரசுத் தலைவர் மாளிகையில் டிசம்பர் 14-ஆம் தேதி துணை வேந்தர்கள் / மத்திய பல்கலைக்கழக இயக்குனர்கள் / உயர்கல்வி நிறுவன இயக்குனர்கள் மாநாடு
குடியரசுத் தலைவர் மாளிகையில் 46 துணை வேந்தர்கள் / மத்திய பல்கலைக்கழக இயக்குனர்கள் / உயர்கல்வி நிறுவன இயக்குனர்கள் பங்கேற்கும் மாநாடு டிசம்பர் 14-ஆம் தேதி நடைபெறுகிறது. குடியரசுத் தலைவர் திரு ராம்நாத் கோவிந்த், மத்தியப் பல்கலைக் கழகங்கள் மற்றும் உயர்கல்வி நிறுவனங்கள் ஆகியவற்றின் பணிமுறைக் கண்காணிப்பு வருகையாளர் என்ற முறையில் அவற்றின் தலைவர்களுடன் நடத்தும் வழக்கமான கலந்துரையாடலின் ஒரு பகுதியாக இந்த மாநாடு நடைபெறவுள்ளது.
இந்த மாநாட்டின்போது பல்வேறு துணைக்குழுக்கள், பல்வேறு தலைப்புகளில் அறிக்கை அளிப்பார்கள். ஆராய்ச்சி மேம்பாடு, புதுமை படைப்பு மற்றும் மாணவர்களிடையே தொழில் முனைவுத்திறன் மேம்பாடு, தொழில்துறை – கல்வி நிறுவனங்கள் இணைப்புகளை உருவாக்குதல், வெளிநாட்டு பல்கலைக்கழகங்களில் இருந்து வரவழைக்கும் ஆசிரியர்கள் நியமனம் உள்ளிட்ட காலியிடங்களை நிரப்புதல், பழைய மாணவர்கள் நிதியத்தை உருவாக்குதல் மற்றும் பழைய மாணவர்கள் செயல்பாடுகளை அதிகரித்தல், பெரிய அடிப்படை கட்டுமானத் திட்டங்களைக் காலக்கெடுவுடன் நிறைவு செய்தல் போன்றவை குறித்த அறிக்கைகளை துணைக்குழுவினர் மாநாட்டில் அளிப்பார்கள்.
மத்திய ரசாயனப்பொருட்கள் மற்றும் உரத்துறை, விவசாயம் மற்றும் விவசாயிகள் நலத்துறை, மனிதவளமேம்பாட்டுத்துறை, வர்த்தகம் மற்றும் தொழில்துறை, பெட்ரோலியம் மற்றும் இயற்கை எரிவாயுத்துறை ஆகியவற்றின் அமைச்சர்கள், செயலாளர்கள் மற்றும் அகில இந்திய தொழில்நுட்பக்கல்வி குழுமத் தலைவர் ஆகியோரும் இந்த மாநாட்டில் பங்கேற்கின்றனர்.
ரசாயனம் மற்றும் உரங்கள் அமைச்சகம்
திரு சதானந்த கவுடா புதிய திட்டங்களைத் தொடங்கி, நாட்டில் மொத்த மருந்து பூங்காக்கள் மற்றும் மருத்துவ சாதனப் பூங்காக்கள் அமைப்பதற்கான வழிகாட்டுதல்களை அறிவிக்கிறார்
நாட்டில் மொத்த மருந்துகள் மற்றும் மருத்துவ சாதனப் பூங்காக்களின் உள்நாட்டு உற்பத்தியை மேம்படுத்துவதற்காக மருந்துகள் துறையின் நான்கு புதிய திட்டங்களை மத்திய இரசாயன மற்றும் உரங்களுக்கான அமைச்சர் திரு. டி.வி.சதானந்த கவுடா இன்று தொடங்கி வைத்தார்.
இந்நிகழ்ச்சியில் பேசிய திரு. கவுடா, இது பிரதமர் திரு நரேந்திர மோடியின் பார்வைக்கு ஏற்ப அமைந்ததாகவும், இந்தியாவை மருந்தியல் துறையில் சுயசார்புடையதாக ஆக்குவதற்கான அவரது தெளிவான அழைப்பு என்றும் கூறினார். இதற்காக இந்திய அரசு மொத்த மருந்துகள் மற்றும் மருத்துவச் சாதனப் பூங்காக்களுக்கு தலா இரண்டு என நான்கு திட்டங்களுக்கு ஒப்புதல் அளித்துள்ளது, தொழில் நிறுவனங்கள் மற்றும் மாநிலங்கள் இந்த திட்டங்களில் முன்வந்து பங்கேற்குமாறு அவர் அறிவுறுத்தினார்.
இந்தியா பெரும்பாலும் 'உலகின் மருந்தகம்' என்று குறிப்பிடப்படுகிறது, குறிப்பாக கோவிட் -19 தொற்றுநோய்களில் இது உண்மையாக நிரூபிக்கப்பட்டுள்ளது, நாடு முழுவதும் ஊரடங்கு அமல்படுத்தப்பட்டிருக்கும் காலத்திலும் கூட முக்கியமான உயிர் காக்கும் மருந்துகளை இந்தியா தொடர்ந்து தேவைப்படும் நாடுகளுக்கு ஏற்றுமதி செய்கிறது எனத் தெரிவித்தார். இருப்பினும், இந்தச் சாதனைகள் இருந்த போதிலும், அடிப்படை மூலப்பொருள்களுக்கான இறக்குமதிக்காக நம்நாடு பிற நாடுகளைச் சார்ந்துள்ளது என்பது கவலைக்குரிய விஷயம். இதேபோல் மருத்துவச் சாதனங்கள் துறையிலும், நமது நாடு மருத்துவச் சாதனங்களின் தேவைகளில் 86 சதவீதம் இறக்குமதியைச் சார்ந்துள்ளது.
NITI Ayog தலைமை நிர்வாக அதிகாரி, திரு. அமிதாப் காந்த் கூறுகையில், இந்தியா ஏராளமான பொதுவான மருந்துகளையும் 500க்கும் மேற்பட்ட செயலில் உள்ள மருந்து மூலப்பொருட்களையும்  உற்பத்தி செய்கிறது, இருப்பினும் அது அதிக அளவு செயலில் உள்ள மருந்து மூலப்பொருளை  இறக்குமதி செய்ய வேண்டும்.
இந்த திட்டங்கள் இந்தியாவை தன்னம்பிக்கை நாடாக மட்டுமல்லாமல், தேர்ந்தெடுக்கப்பட்ட மொத்த மருந்துகள் மற்றும் மருத்துவ சாதனங்களுக்காக உலகளாவிய தேவையை பூர்த்தி செய்யும் திறனையும் ஏற்படுத்தும் என்று எதிர்பார்க்கப்படுகிறது.
விரிவான வழிகாட்டுதல்களைக் காண இங்கே கிளிக் செய்க: https://pharmaceuticals.gov.in/schemes
(Visitor Counter : 257
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 180.80 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 30,799 கொவிட் சிகிச்சை பெறுபவர்கள் 0.08%ஆக உள்ளனர்.
குணமடைந்தோர் விகிதம் தற்போது 98.73%சதவீதம்
கடந்த 24 மணி நேரத்தில் 4,491 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,24,54,546 என அதிகரித்துள்ளது.
கடந்த 24 மணி நேரத்தில் 2,539 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.35 சதவீதம் ஆகும்
வாராந்திர பாதிப்பு விகிதம் 0.42 சதவீதம் ஆகும்
இதுவரை மொத்தம் 78.12 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 7,17,330 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806789
புதிய மற்றும் புதுப்பிக்கத்தக்க எரிசக்தி அமைச்சகம்
தேசிய உயிரி எரிசக்தித் திட்டம் குறித்த அறிவிக்கை
மத்திய புதிய மற்றும் புதுப்பிக்கத்தக்க எரிசக்தி அமைச்சகம், தேசிய உயிரி எரிசக்தித் திட்டத்தின் அறிவிக்கையை நவம்பர் 2-ஆம் தேதி வெளியிட்டது. நிதியாண்டு 2021-22 முதல் 2025-26 வரையிலான காலகட்டத்திற்கு இந்தத் திட்டத்தை அமைச்சகம் தொடர்ந்துள்ளது. இத்திட்டத்தை இரண்டு கட்டங்களில் அமல்படுத்த பரிந்துரைக்கப்பட்டுள்ளது. ரூ. 858 கோடியில் முதல் கட்ட பணிகளை மேற்கொள்ள அனுமதி அளிக்கப்பட்டுள்ளது.
கழிவிலிருந்து எரிசக்தி திட்டம், உயிர்மம் திட்டம் மற்றும் உயிரி எரிவாயு திட்டம் ஆகிய துணைத் திட்டங்கள் தேசிய உயிரி எரிசக்தித் திட்டத்தில் இடம் பெற்றுள்ளன.
திட்டத்தின் வழிமுறைகளை https://mnre.gov.in/ என்ற இணையதளத்தின் வாயிலாக அணுகலாம்.
பாதுகாப்பு அமைச்சகம்
பாதுகாப்பு படைகளில் காலி பணியிடங்கள்
நாடாளுமன்றத்தின் மாநிலங்களவையில் இன்று கேள்வி ஒன்றுக்கு பதில் அளித்த பாதுகாப்புத்துறை இணையமைச்சர் திரு அஜய் பாட் எழுத்துபூர்வமாக அளித்த பதிலில் கூறியதாவது:
இந்திய ராணுவத்தில் 7, 476 அதிகாரிகள் பணியிடங்களும், 97177 வீரர்கள் பணியடங்களும், இந்திய விமானப்படையில் 621 அதிகாரிகள் பணியிடங்களும், 4850 வீரர்கள் பணியிடங்களும், இந்திய கடற்படையில் 1265 அதிகாரிகள் 11166 வீரர்கள் பணியடங்களும் காலியாக உள்ளன.
பாதுகாப்பு துறையில் பணியாளர்கள் பற்றாக்குறையை நீக்க அரசு பல நடவடிக்கைகளை எடுத்து வருகிறது. இளைஞர்கள் பாதுகாப்பு படைகளில் சேருவதை அதிகரிக்க பள்ளி, கல்லூரிகள் மற்றும் என்சிசி முகாம்களில் ஊக்குவிப்பு உரைகள் தொடர்ச்சியாக நிகழ்த்தப்படுகின்றன.
மேலும் விவரங்களுக்கு, கீழே உள்ள ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778466
சமூக நிதி மற்றும் அதிகாரமளித்தல் அமைச்சகம்
40% க்கும் குறைவான உடல் குறைபாடு உள்ளவர்கள் முதலிய மாற்றுத் திறனாளிகள், எழுத்துத் தேர்வின் போது பின்பற்றவேண்டிய வரைவு வழிகாட்டுதல்கள் பற்றிய பொதுமக்களின் கருத்துகள் வரவேற்பு
40% க்கும் குறைவான உடல் குறைபாடு உள்ள ஊனமுற்றோர் அல்லது எழுத்துத் திறனைக் கட்டுப்படுத்தும் மருத்துவ பிரச்னைக் கொண்ட நபருக்கு எழுத்துத் தேர்வின்போது எழுத்தர்/கூடுதல் நேரம் வழங்கப்படுவது வழிகாட்டுதல்களை இந்திய அரசின் மாற்றுத்திறனாளிகள் அதிகாரமளித்தல் துறை வடிவமைத்துள்ளது.
40% அல்லது அதற்கும் மேற்பட்ட குறைபாடுகள் உள்ளவர்கள் எழுத்துத் தேர்வின் போது பின்பற்றவேண்டிய வழிகாட்டுதல்களை 29.08.2018 அன்று இந்தத் துறை வெளியிட்டது.
எனினும் 40 %க்கும் குறைவான குறைபாடு உள்ளவர்களுக்கும் வழிகாட்டுதல்களைத் தயாரிக்குமாறு 11.02.2021 அன்று உச்ச நீதிமன்றம் மாற்றுத்திறனாளிகள் அதிகாரமளித்தல் துறைக்கு உத்தரவிட்டது.
இதையடுத்து, இந்தத் துறையின் செயலாளர் தலைமையில் அமைக்கப்பட்ட குழுவின் பரிந்துரையின் பேரில் வரைவு வழிகாட்டுதல்கள் தயாரிக்கப்பட்டு, https://drive.google.com/file/d/ 11wUZoURvO4gTgb0S2KmHTz9Roe8vK1qY/view என்ற மின் முகவரியில் இடம் பெற்றுள்ளது.
2021 ஜூன் 1-ஆம் தேதி வரை இந்த வரைவு வழிகாட்டுதல்கள் மீது பொதுமக்களின் கருத்துக்கள் வரவேற்கப்படுவதாக மாற்றுத்திறனாளிகள் அதிகாரமளித்தல் துறை தெரிவித்துள்ளது. kvs.rao13[at]nic[dot]in என்ற மின்னஞ்சல் முகவரிக்கு இயக்குநர், கோட்பாடு பிரிவு, மாற்றுத்திறனாளிகள் அதிகாரமளித்தல் துறை, சமூக நீதி மற்றும் அதிகாரமளித்தல் அமைச்சகம், இந்திய அரசு, என்று குறிப்பிட்டு பொதுமக்கள் தங்களது கருத்துக்களைத் தெரிவிக்கலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717644
------
(Visitor Counter : 174
இளைஞர் நலன் மற்றும் விளையாட்டு அமைச்சகம்
பல்கலைக்கழகங்களுக்கிடையேயான 2021-கேலோ இந்தியா விளையாட்டுப் போட்டியில், 26 சாதனைகள் படைக்கப்பட்டிருப்பதுடன், பளு தூக்குதலில் ஒரு தேசிய சாதனை முறியடிக்கப்பட்டது
கேலோ இந்தியா விளையாட்டுப் போட்டி - 2021-ல் முதல் தங்கப் பதக்கத்தை வென்ற மகரிஷி தயானந்த் பல்கலைக்கழகத்தின் கோமல் கோஹர், பல்கலைக்கழகங்களுக்கிடையேயான பளு தூக்குதல் போட்டியின் 45 கிலோ எடைப்பிரிவில் மூன்று பிரிவுகளிலும்  முந்தைய சாதனையை முறியடித்தார். கேலோ விளையாட்டுப் போட்டியில் 20 பிரிவுகளில் 26 புதிய சாதனைகளும், ஒரு தேசிய சாதனையும் படைக்கப்பட்டுள்ளது.
பெண்களுக்கான 87 கிலோ எடை பிரிவில் ஆன் மரியா, கிளீன் அண்ட் ஜெர்க் பிரிவில் தேசிய சாதனையை முறியடித்தார். அவர் 129 கிலோ எடையை தூக்கி, இந்த ஆண்டு தொடக்கத்தில் நடந்த தேசிய சாம்பியன் ஷிப் போட்டியில் மன்பிரீத் கவுரின் 128 கிலோ சாதனையை முறியடித்தார்.
மார்ச் மாதம் புவனேஸ்வரில் நடைபெற்ற தேசிய பளுதூக்குதல் சாம்பியன்ஷிப் போட்டியில் ஆன் மரியா, மொத்தம் 231 கிலோ எடையைத் தூக்கி தேசிய கூட்டு சாதனையை முறியடித்தார். 101 கிலோ ஸ்னாட்ச் பிரிவில், அவர் தங்கப் பதக்கம் வென்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820921
பிரதமர் அலுவலகம்
தூய்மை இந்தியா திட்டத்தில் மனதின் குரல் நிகழ்ச்சியின் பங்கு பற்றிய கட்டுரையைப் பிரதமர் பகிர்ந்துள்ளார்
தூய்மை இந்தியா திட்டத்தை மக்கள் இயக்கமாக மாற்றுவதற்கு மனதின்குரல் நிகழ்ச்சி எவ்வாறு உதவியது என்பது குறித்து சுலப் சர்வதேச சமூக சேவை அமைப்பின் நிறுவனர் டாக்டர் பிந்தேஷ்வர் பதக்கின் கட்டுரையைப் பிரதமர் திரு நரேந்திர மோடி பகிர்ந்துள்ளார்.
பிரதமர் அலுவலக ட்விட்டர் பதிவு,
"#MannKiBaat: தூய்மை இந்தியா உறுதிமொழியைத் தாங்குபவர்" என்று தலைப்பிட்டு கட்டுரையைப் பகிர்ந்துள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 207.03 கோடி 93.65 கோடி 2-வது தவணை மற்றும் 11.27 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 15,21,429 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,28,261 கொவிட் சிகிச்சை பெறுபவர்கள் எண்ணிக்கை 0.29 சதவிதமாக உள்ளது.
குணமடைந்தோர் விகிதம் தற்போது 98.52 சதவீதம்
கடந்த 24 மணி நேரத்தில் 19,539 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,35,35,610 என அதிகரித்துள்ளது.
கடந்த 24 மணி நேரத்தில் 16,047 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.94 சதவீதம் ஆகும்
வாராந்திர பாதிப்பு விகிதம் 4.90 சதவீதம் ஆகும்
இதுவரை மொத்தம் 87.88 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,25,081 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850357
இந்திய போட்டிகள் ஆணையம்
பசுமை வழிப்பாதை படிவம் -I க்கான திருத்தியமைக்கப்பட்ட நெறிமுறைக்குறிப்புகளை இந்தியப் போட்டியிடுதல் ஆணையம் [சிசிஐ] வெளியிட்டுள்ளது
பசுமை வழிப்பாதையில் செய்யப்பட்டுள்ள மாற்றங்களுக்கு ஏற்ப படிவம் -I
 வெளியிட்டுள்ளது. இந்த திருத்தி அமைக்கப்பட்ட படிவம்-I போட்டியிடும் சட்டம் 2002இல் பிரிவு 6இன் படியும் இணைந்த வரன்முறைகளின் வரன்முறை 5ன்படியும் அறிவிக்கை தாக்கல் செய்யப்பயன்படும். படிவத்துடன் தகவல்கள் மற்றும் ஆவணங்களை சமர்ப்பிக்க இந்த
நெறிமுறைக் குறிப்புகள் வாய்ப்பை ஏற்படுத்துகின்றனது. மேலும் இது பசுமை வழிப்பாதைக்கான தகுதி நிபந்தனைகளில் தெளிவைத் தருகிறது. சம்பந்தப்பட்டவர்கள் சிசிஇ
இடம் ஆவணங்கள் தாக்கல் செய்வதற்கு ஏதுவாக நெறிமுறைக் குறிப்புகள் வழங்கப்படுகின்றன.
கம்பெனி இணைப்புகள் மற்றும் கம்பெனிகள் வாங்குதல் சார்ந்த பிரேரணைகள் தாக்கல் செய்யும் நடைமுறையை மேம்படுத்தி எளிமையானதாகவும், விரைவானதாகவும்
மாற்றுவதற்கென சிசிஇ, 2019 ஆகஸ்ட் மாதம் பசுமை வழிப்பாதையின் கீழ் இணைப்புகளுக்காக, தானாகவே ஒப்புதல் கிடைக்கும் அமைப்பை அறிமுகம் செய்தது.
இணைப்பு நெறிமுறைகளின் நெறிமுறை 5 மற்றும் 2002 போட்டியிடும் சட்டம் பிரிவு 6இன் கீழ் அறிவிக்கை தாக்கல் செய்ய திருத்தி அமைக்கப்பட்ட
படிவம்-Iயும் அறிமுகம் செய்தது. .
படிவம் - I தொடர்பாக தகவல்கள் மற்றும் வேறு வழிகாட்டுதல்கள்
தேவைப்பட்டால் சிசிஇ யின் அதிகாரிகளைக் கலந்து ஆலோசனைகளைப்  பெறலாம். சிசிஇ யின் இணைய தளத்தில் வெளியிடப்பட்டுள்ள நெறிமுறைகளின்படி சம்பத்தப்பட்டவர்கள் பிஎப்சி- ஜக் கேட்டுப் பயன் பெறுமாறு கேட்டுக்கொள்ளப் படுகிறார்கள்
படிவம்- I தொடர்பான திருத்தி அமைக்கப்பட்ட குறிப்புகளை
https://www.cci.gov.in/sites/default/files/page_document/Form1.pdf
என்ற இணைய தளத்தில் காணலாம்
ரசாயனம் மற்றும் உரங்கள் அமைச்சகம்
ஏப்ரல் 21 முதல் மே 16 வரை ஒதுக்கீடு செய்யப்பட்டுள்ள ரெம்டெசிவர் மருந்தின் நிறுவன வாரியான தரவுகள் வெளியீடு
ஏப்ரல் 21 முதல் மே 16 வரை நிறுவனங்கள் வாரியாக ஒதுக்கப்பட்டுள்ள ரெம்டெசிவர் மருந்தின் தரவுகள் மாநிலங்களுக்கும் யூனியன் பிரதேசங்களுக்கும் வழங்கப்பட்டுள்ளன. சந்தை நிறுவனங்களுடன் ஆலோசிக்கப்பட்டு இந்தத் திட்டம் தயாரிக்கப்பட்டுள்ளது.
இதன்படி அனைத்து மாநிலங்களுக்கும், யூனியன் பிரதேசங்களுக்கும் உரிய நேரத்தில் ரெம்டெசிவர் மருந்து வழங்கப்பட வேண்டுமென்று நிறுவனங்களுக்கு உத்தரவிடப்பட்டுள்ளது.
ரெம்டெசிவர் குப்பிகளை மாநிலங்களுக்கும் யூனியன் பிரதேசங்களுக்கும் ஒதுக்கீடு செய்து நேற்று அறிவிப்பு வெளியானதைத் தொடர்ந்து இந்தத் திட்டம் வெளியிடப்பட்டுள்ளது.
தமிழகத்திற்கு ஜைட்ஸ் காடில்லா நிறுவனத்திடமிருந்து 36,000 குப்பிகள், ஹெட்ரோ நிறுவனத்திடமிருந்து 69,400 குப்பிகள், மைலான் நிறுவனத்திடமிருந்து 72,500 குப்பிகள், சிப்லா நிறுவனத்தின் 5000 குப்பிகள், சன் நிறுவனத்தின் 10,000 குப்பிகள், ஜூபிலன்ட் நிறுவனத்தின் 3100 குப்பிகள், டாக்டர் ரெட்டிஸ் நிறுவனத்திடமிருந்து 9,000 குப்பிகள் என மொத்தம் 205000 ரெம்டெசிவர் குப்பிகள் ஒதுக்கப்பட்டுள்ளன.
புதுச்சேரிக்கு ஹெட்ரோ நிறுவனத்தின் 4000 குப்பிகள், சன் நிறுவனத்தின் 1900 குப்பிகள் மற்றும் டாக்டர் ரெட்டிஸ் நிறுவனத்தின் 5100 குப்பிகள் உட்பட மொத்தம் 11000 ரெம்டெசிவர் குப்பிகள் ஒதுக்கப்பட்டுள்ளன.
நிறுவனங்கள் வாரியாக பிற மாநிலங்களுக்கும், யூனியன் பிரதேசங்களுக்கும் ஒதுக்கப்பட்டுள்ள ரெம்டெசிவர் குப்பிகளின் விவரங்களை அறிந்துகொள்ள கீழ்காணும் இணைப்பைக் காணவும்:
https://www.pib.gov.in/PressReleasePage.aspx?PRID=1716977
------
(Visitor Counter : 169
சுகாதாரம் மற்றும் குடும்ப நலத்துறை அமைச்சகம்
சம்வத்-6 நிகழ்ச்சியின் போது ஒவ்வொருவருக்கும் ஷரத் நவராத்திரி வாழ்த்துகளை மத்திய சுகாதாரத்துறை அமைச்சர் ஹர்ஷ் வர்த்தன் தெரிவித்துக் கொண்டார்.
சமூக ஊடகத்தின் வாயிலான ஞாயிறு சம்வத்-6வது நிகழ்ச்சியில் தம்முடன் உரையாடிவர்கள் கேட்ட பல்வேறு கேள்விகளுக்கு மத்திய சுகாதாரம் மற்றும் குடும்பநலத்துறை அமைச்சர் ஹர்ஷ் வர்த்தன் பதில் அளித்தார். நவராத்திரிக்கு தமது மனமார்ந்த வாழ்த்துகளையும் அவர் தெரிவித்துக் கொண்டார். பிரதமரின் பொது இயக்கத்துக்கு கவுரவம் அளிக்கும்படி தமது சமூக ஊடகப் பின்தொடர்பாளர்களுக்கு அவர் அறிவுறுத்தினார். கொவிட்டுக்கு ஏற்ற நடத்தைகளை மதரீதியாக பின்பற்ற மற்றவர்களுக்கான தூதுவர்களாக மாறும்படியும் அவர்களை கேட்டுக்கொண்டார். பாரம்பர்யமான வழியில் தங்கள் நேசத்துக்கு உரியவர்களுடன் வீட்டிலேயே ஒவ்வொருவரும் விழாவைக் கொண்டாட வேண்டும் என்ற நமது வேண்டுகோளை மீண்டும் வலியுறுத்தினார்.
“இந்த விழா காலத்தில், கொண்டாட்டத்தை விடவும், தொண்டு செய்வது முன்னுரிமை பெற வேண்டும். கொவிட்-19-ன் நெஞ்சை உருக்கும் தாக்கம் காரணமாக நமக்காக உலகம் முழுவதும் லட்சகணக்கான கொரோனா போராளிகள் போராடி வருகின்றனர். எனவே, எனது சொந்த கொண்டாட்டத்தைக் கூட குறைத்துக் கொண்டுள்ளேன்,” என்று சுகாதாரத்துறை அமைச்சர் கூறி உள்ளார்.
அண்மையில் கேரளாவில் கொவிட்-19 பாதிப்புகள் திடீரென அதிகரித்தது குறித்த கருத்துகளையும் ஹர்ஷ் வர்த்தன் பகிர்ந்து கொண்டார். ஜனவரி 30-ஆம் தேதி மற்றும் மே -3ஆம் தேதி இடையே கேரளாவில் 499 பேருக்குத்தான் கொரோனா பாதிப்பு ஏற்பட்டிருந்தது. இரண்டு பேர் மட்டுமே உயிரிழந்திருந்தனர். அண்மையில் ஓணம் பண்டிகை கொண்டாடத்தின்போது மாநிலம் முழுவதும் சுற்றுலா மற்றும் வர்த்தகத்துக்கான மாநிலத்துக்கு வெளியே, மாநிலத்துக்கு உள்ளே போக்குவரத்துகளை அதிகரித்ததுடன் பல்வேறு சேவைகளுக்குத் தளர்வுகள் அறிவிக்கப்பட்டன.
மொத்த அலட்சியத்தின் விலையை இப்போது கேரளா கொடுத்திருப்பதாகவும் ஹர்ஷ் வர்த்தன் வருத்தம் தெரிவித்தார். இதனால் அந்த மாநிலத்தின் பல்வேறு பகுதிகளில் கொவிட் 19 பாதிக்கப்பட்டோரின் எண்ணிக்கை அதிகரித்தது என்றும் அவர் கூறினார். “மாநிலத்தில் ஓணம் பண்டிகைகொண்டாட்டத்தின் காரணமாக கேரளாவில் தொற்றின் புள்ளிவிவரம் மாறி விட்டது. தினமும் பாதிக்கப்பட்டோரின் எண்ணிக்கை இருமடங்கானது.” என்று கூறினார். விழா காலத்தில் திட்டமிடுவதில் அலட்சியமாக இருந்ததால் இதை ஒரு பாடமாக எடுத்துக் கொண்டு அனைத்து மாநில அரசுகளும் பணியாற்ற வேண்டும் என்றும் ஹர்ஷ் வர்த்தன் வலியுறுத்தி உள்ளார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1665634
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்படத் திருவிழாவில் மணிப்பூரி திரைப்படத்துறையின் பொன்விழா கொண்டாட்டம்
53-வது இந்திய சர்வதேச திரைப்படத் திருவிழாவில், “மணிப்பூரி திரைப்படத்துறையின் பொன் விழா” என்ற சிறப்பு அமர்வு நேற்று தொடங்கியது. இந்திய சர்வதேச திரைப்படத் திருவிழாவில் மணிப்பூரி திரைப்படத்திற்கென பிரத்தியேக பிரிவு கொண்டுவரப்பட்டதன் வாயிலாக தங்களது நீண்ட கால கனவை நிறைவேற்றிய, தகவல் மற்றும் ஒலிபரப்பு அமைச்சகம் மற்றும் தேசிய திரைப்பட மேம்பாட்டு கழகத்திற்கு மணிப்பூர் திரைப்பட மேம்பாட்டு சங்கத்தின் செயலாளர் திரு சுன்சூ பசஸ்பதிமயூம் நன்றி தெரிவித்துக் கொண்டார்.
மணிப்பூர் திரைப்பட மன்றத்தின் தலைவர் திரு சுர்ஜகந்தா சர்மா, இயக்குநர் திரு அசோக் வெல்லௌ மற்றும் தயாரிப்பாளர் அலெக்சாண்டர் எல். பௌ ஆகியோருடன் இணைந்து திரு பசஸ்பதிமயூம் செய்தியாளர்கள் மற்றும் பிரதிநிதிகளுடன் கோவாவில் கலந்துரையாடினார்.
மணிப்பூரி திரைப்படத்துறையின் பொன்விழா கொண்டாட்டங்களாக இந்த வருட திரைப்பட திருவிழாவில் கதை சார்ந்த மற்றும் கதை சாரா பிரிவுகளில் தலா 5 படங்கள் வீதம் 10 திரைப்படங்கள் அடங்கிய தொகுப்பு திரையிடப்பட உள்ளது. முதல் நாளன்று ரத்தன் தியம்: தி மேன் ஆஃப் தியேட்டர்  என்ற கதை சாரா திரைப்படமும், இஷனௌ  என்ற கதை சார்ந்த திரைப்படமும் திரையிடப்பட்டன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleseDetailm.aspx?PRID=1878760
(AP/RB/KRS
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தில்லி குடிசைப் பகுதிகளை அவற்றின் இயல்பான சூழலில் மறு மேம்பாடு செய்வதில் மத்திய அரசு உறுதியுடன் உள்ளது: ஹர்தீப் பூரி
அனைவருக்கும் வீடு என்ற தொலை நோக்கை அடைவதற்காகத் தில்லி குடிசைப் பகுதிகளை அவற்றின் இயல்பான சூழலில் மறுமேம்பாடு செய்வதில் மத்திய அரசு உறுதியுடன் உள்ளது என்று மத்திய வீட்டுவசதி, நகர்ப்புற விவகாரங்கள் துறை  அமைச்சர் ஹர்தீப் பூரி கூறியிருக்கிறார். புதுதில்லியில் இன்று  காத்புட்லி குடியிருப்பு மறு குடியிருப்பு மேம்பாட்டுத் திட்டத்திற்கான அடிக்கல்லை நாட்டி அவர் பேசினார். இந்த நிகழ்ச்சியில் தில்லி துணைநிலை ஆளுநர் திரு. அனில் பைஜால் பங்கேற்றார். காத்புட்லி குடியிருப்புத் திட்டம் குடிசைப் பகுதி மறு மேம்பாட்டுத் திட்டமாக மட்டுமன்றி அரசுக்கும், குடிசைப்பகுதி மக்களுக்கும் இடையிலான நம்பிக்கையைத் தூண்டுவதாகவும் அமையும் என்று திரு.பூரி கூறினார்.
பொதுத்துறை, தனியார்துறை கூட்டாண்மை மாதிரியில் முதலாவதாக மேற்கொள்ளப்படும் மறுமேம்பாட்டுத் திட்டங்களில் இதுவும் ஒன்று என்று அமைச்சர் தெரிவித்தார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 96
தேர்தல் ஆணையம்
ஆந்திரப்பிரதேச மேலவைக்கான இடைத்தேர்தல்
ஆந்திரப்பிரதேச மாநிலத்தில் மேலவைக்கான இடைத்தேர்தல் நடைபெற உள்ளது. அங்கு மேலவையில் உள்ள ஒரு காலியிடத்தை நிரப்புவதற்கான இடைத்தேர்தலை நடத்துவதென தேர்தல் ஆணையம் தீர்மானித்துள்ளது.
இதற்கான அறிவிக்கை 2020 ஆகஸ்ட் 6-ந் தேதியன்று வெளியிடப்படும். வேட்பு மனுத் தாக்கல் செய்வதற்கான கடைசி தேதி – ஆகஸ்ட் 13 என்றும், மனுக்களை ஆய்வு செய்யும் தேதி ஆகஸ்ட் 14 என்றும், மனுக்களைத் திரும்ப பெறுவதற்கான கடைசி தேதி ஆகஸ்ட் 17, தேர்தல் நடைபெறும் நாள் ஆகஸ்ட் 24 என்றும், வாக்கு எண்ணிக்கை அன்று மாலை 5 மணியளவில் மேற்கொள்ளப்படும் என்றும் தேர்தல் ஆணையம் தெரிவித்துள்ளது.
பிரதமர் அலுவலகம்
புத்தபூர்ணிமா அன்று பகவான் புத்தரின் கோட்பாடுகளை பிரதமர் நினைவுகூர்கிறார்
புத்தபூர்ணிமாவை முன்னிட்டு பகவான் புத்தரின் கோட்பாடுகளை நினைவுகூர்ந்துள்ள பிரதமர் திரு நரேந்திர மோடி, அவற்றை நிறைவேற்றும் தமது உறுதிப்பாட்டை மீண்டும் எடுத்துரைத்தார்.
பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“புத்தபூர்ணிமா அன்று பகவான் புத்தரின் கோட்பாடுகளை நாம் நினைவுகூர்வதுடன், அவற்றை நிறைவேற்றும் நமது உறுதித் தன்மையையும் வலியுறுத்துகிறோம். பகவான் புத்தரின் சிந்தனைகள் நமது பூமியை மேலும் அமைதியானதாகவும், இணக்கமானதாகவும், நிலையானதாகவும் மாற்றக்கூடும்.”
•••••••••••••
(